مقبرہ 20

مقبرہ نمبر 20 (KV20) جو عالمی طور پر اسی کوڈ سے معروف ہے، وادی ملوک کے مشرقی وادی میں واقع ہے۔ اسے وادی الملوک کی قدیم ترین شاہی قبروں میں شمار کیا جاتا ہے اور غالباً یہ وہ پہلی شاہی قبر ہے جو یہاں تعمیر کی گئی۔ یہ مقبرہ ابتدائی طور پر فرعون تحتمس اول کے لیے بطور آخری آرام گاہ بنایا گیا تھا، لیکن بعد میں ان کی باقیات کو کسی اور قبر (KV38) میں منتقل کر دیا گیا۔ بعد ازاں اس مقبرے کو ملکہ حتشپسوت نے استعمال کیا اور غالب امکان ہے کہ انھوں نے اپنے والد کی باقیات کو بھی یہاں منتقل کر کے دونوں کو ایک ساتھ دفن کیا۔ فرانسیسی مہم (1799) کے علما اس مقام سے واقف تھے اور انھوں نے اپنی سائنسی ریکارڈنگ میں اسے درج کیا، جو بعد میں وصفِ مصر کے نام سے شائع ہوئی۔ تاہم اس مقبرے کا باقاعدہ تفصیلی مطالعہ ہاورڈ کارٹر نے 1903 میں کیا، اگرچہ اس سے پہلے بھی 1799 سے 1903 کے درمیان متعدد محققین اس کا مشاہدہ کرتے رہے۔ KV20 وادی الملوک کی تمام قبروں میں ایک منفرد حیثیت رکھتی ہے کیونکہ اس کا ڈیزائن غیر معمولی ہے۔ اس میں تقریباً 210 میٹر طویل خم دار (سرکلر) راستہ ہے جو گھڑی کی سمت میں اندر کی طرف جاتا ہے، جو دیگر شاہی قبروں سے اسے منفرد بناتا ہے۔ بیرونی روابط مشروع تخطيط طيبة: مقبرة 20 - يضم وصفا وصورا وخرائط للمقبرة. حوالہ جات